გიორგი ქოჩორაშვილი

გიორგი ქოჩორაშვილი (დ. 29 ივნისი, 1999, თბილისი, საქართველო) — ქართველი ფეხბურთელი. საქართველოს ეროვნული ნაკრებისა და ლისაბონის „სპორტინგის“ ცენტრალური ნახევარმცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.Giorgi Kochorashvili se doctora y hace historia con Georgia

საკლუბო კარიერა
ადრეული კარიერა
პროფესიონალური კარიერა 2017 წელს თბილისის „საბურთალოში“ დაიწყო, რომლის შემადგენლობაშიც პირველად იმავე წლის 23 ივლისს ეროვნული ლიგის მე-19 ტურის შეხვედრაში გამოვიდა მინდორზე. მატჩი, რომელშიც ერთმანეთს „საბურთალო“ და ქუთაისის „ტორპედო“ დაუპირისპირდნენ, დავით პეტრიაშვილის სტადიონზე გაიმართა და „ტორპედოს“ გამარჯვებით 2–1 დამთავრდა. გიორგი თამაშში შეხვედრის 74-ე წუთზე ვლადიმერ მამუჩაშვილის ნაცვლად ჩაერთო.Iberia 1999 1–2 Torpedo Kutaisi / E-Liga 23.07.2017. soccerway „საბურთალოს“ რიგებში გიორგიმ მომდევნო და ბოლო შეხვედრა თავისი სადებიუტო შეხვედრიდან ერთი კვირის შემდეგ 29 ივლისს ფოთის „კოლხეთის“ წინააღმდეგ ჩაატარა. ეროვნული ლიგის მე-20 ტურის ეს შეხვედრა ეროსი მანჯგალაძის სტადიონზე გაიმართა და ფრედ 0–0 დამთავრდა. ამჯერად, ქოჩორაშვილმა შეხვედრის 62-ე წუთზე ლაშა შინდაგორიძე შეცვალა.Kolkheti Poti 0–0 Iberia 1999 / E-Liga 29.07.2017. soccerway

„პერალადა“
2018 წლიდან ესპანეთის რანგით მესამე ჩემპიონატის () მონაწილე საფეხბურთო კლუბ „პერალადას“ რიგებში განაგრძო გამოსვლა, რომლის შემადგენლობაშიც პირველად იმავე წლის 26 აგვისტოს პირველივე ტურის შეხვედრაში გამოვიდა მინდორზე. მატჩი, რომელშიც ერთმანეთს „საბადელი“ და „პერალადა“ დაუპირისპირდნენ, საბადელის „ნოვა კრეუ ალტაზე“ () გაიმართა და ფრედ 2–2 დამთავრდა. გიორგიმ მთელი მატჩი შეუცვლელად ითამაშა.Sabadell 2–2 Peralada / Primera División RFEF. soccerway

თავისი ბოლო შეხვედრა „პერალადას“ რიგებში 2019 წლის 19 მაისს ეხეა-დე-ლოს-კაბალიეროსის საფეხბურთო კლუბ „ეხეას“ წინააღმდეგ ჩაატარა. შეხვედრა „ესტადიო ლუჩანზე“ გაიმართა და სადებიუტო შეხვედრის მსგავსად, იმავე ანგარიშით 2–2 დამთავრდა. ამჯერად, ქოჩორაშვილი შეხვედრის მე-60 წუთზე იაგო ლოპესმა შეცვალა.Ejea 2–2 Peralada / Primera División RFEF. soccerway

„ლევანტე“
მისი დებიუტი „ლევანტეს“ ძირითად გუნდსა და ლა ლიგაში 2020 წლის 12 ივლისს შედგა. ბილბაოს „ატლეტიკთან“ შეხვედრაში მოედანზე რუბენ როჩინას ნაცვლად შევიდა. შეხვედრა „ლევანტემ“ 1–2 დათმო.Raúl García marca la diferencia. Marca„ლა ლიგაში დებიუტზე გაჩერებას არ ვაპირებ“Levante 1–2 Athletic Bilbao / La Liga. soccerway

2020 წლის 16 დეკემბერს გიორგი ქოჩორაშვილმა „ლევანტეს“ მაისურით სადებიუტო გოლი გაიტანა. ესპანეთის თასის პირველ ეტაპზე „ლევანტემ“ გასვლაზე „მურსიას“ 5–0 მოუგო. ქოჩორაშვილი მოედანზე 69-ე წუთზე სერხიო ლეონის ნაცვლად შევიდა, რომელმაც ამ მატჩში ჰეთ-თრიკი შეასრულა.ქოჩორაშვილმა „ლევანტეში“ სადებიუტო გოლი გაიტანა

2023 წლის 25 აგვისტოს ლა ლიგა 2-ის მესამე ტურის გასვლითი შეხვედრაში გიორგი ქოჩორაშვილმა მატჩის 25-ე წუთზე გაიტანილი გოლით „ლევანტეს“ „კარტახენასთან“ გამარჯვება მოუპოვა — 1–0.ქოჩორაშვილმა გაიტანა და „ლევანტე“ გაალიდერაFC Cartagena 0–1 Levante / Segunda División. soccerway

2023 წლის 4 ნოემბერს ლა ლიგა 2-ის მე-14 ტურის მატჩში გიორგი მოედანზე ერთ-ერთი საუკეთესო იყო. 26-ე წუთზე, როდესაც „ლევანტე“ აგებდა, ანგარიში გაათანაბრა — საჯარიმო ზუსტად შეასრულა და ეფექტური გოლი გაიტანა.ქოჩორაშვილმა „მირანდესს“ გაუტანა. 1tv.geLevante 2–2 Mirandes / Segunda División. soccerway

2023 წლის 9 დეკემბერს ესპანეთის სეგუნდა დივიზიონის მე-19 ტურის შეხვედრაში, ხიხონის „სპორტინგთან“ შეხვედრისას „ლევანტეს“ ქართველმა ნახევარმცველმა მოედანი ტრავმის გამო დატოვა. იგი მატჩის მე-13 წუთზე ოსკარ კლემენტემ შეცვალა.Sporting Gijon 0–0 Levante / Segunda División. soccerwayქართველი ნახევარმცველის ტრავმა. 1tv.ge

2024 წლის 10 მარტს ესპანეთის სეგუნდა დივიზიონის 30-ე ტურის შეხვედრაში „ლევანტემ“ ხიხონის „სპორტინგს“ „ესტადიო სიუდად დე ვალენსიაზე“ () უმასპინძლა და ალექს მუნიოსის გოლის წყალობით 1–0 მოიგო. ტრავმით გამოწვეული ხანგრძლივი პაუზის შემდეგ კლუბში დაბრუნებული გიორგი ქოჩორაშვილი 72-ე წუთზე სერხიო ლოსანოს ნაცვლად შევიდა მოედანზე, თუმცა 86-ე წუთზე წითელი ბარათი მიიღო და მინდორი დატოვა.Levante 1–0 Sporting Gijon / Segunda División. soccerway

2025 წლის 19 იანვარს ესპანეთის სეგუნდა დივიზიონის 23-ე ტურის შეხვედრაში ერთმანეთს ქართველი მოთამაშეების გუნდები დაუპირისპირდნენ. გიორგი ქოჩორაშვილმა მორიგი გოლი გაიტანა და „ლევანტეს“ გიორგი წიტაიშვილის „გრანადას“ დამარცხებაში დაეხმარა (3–1).ქოჩორაშვილმა ისევ გაიტანა - „ლევანტემ“ „გრანადა“ დაამარცხა

„სპორტინგი“
2025 წლის 7 ივლისს გიორგი ქოჩორაშვილი ლისაბონის „სპორტინგს“ შეუერთდა. პორტუგალიურმა კლუბმა ქართველი ნახევარმცველი „ლევანტედან“ 5.5 მილიონ ევროდ შეიძინა და მასთან კონტრაქტი 2030 წლამდე გააფორმა, რომლის გამოსასყიდი თანხა 80 მილიონ ევროს შეადგენს.„სპორტინგმა“ გიორგი ქოჩორაშვილი წარადგინა

იმავე წლის 17 ივლისს გიორგი ქოჩორაშვილმა „სპორტინგის“ შემადგენლობაში არაოფიციალური სადებიუტო შეხვედრა ჩაატარა შოტლანდიური „სელტიკის“ წინააღმდეგ. თამაშში შეხვედრის 58-ე წუთზე დანიის ეროვნული ნაკრების ფეხბურთელის, მორტენ ჰიულმანდის ნაცვლად ჩაერთო.დებიუტი „სპორტინგში“ — ქოჩორაშვილმა „სელტიკთან“ ითამაშა„კლუბის ერთ-ერთი საუკეთესო შენაძენია“ — Record ქოჩორაშვილზე

სანაკრებო კარიერა
გამოდიოდა საქართველოს 19-წლამდე და 21-წლამდე ფეხბურთელთა ნაკრებებში. 2023 წლიდან საქართველოს ეროვნულ ნაკრებშია.

2024 წლის 26 მარტს, ევრო 2024-ის საკვალიფიკაციო ეტაპის პლეი-ოფის ფინალში, საქართველომ საბერძნეთს მოუგო და პირველად ისტორიაში ევროპის ჩემპიონატის ფინალურ ეტაპზე გამოსვლის უფლება მოიპოვა. მატჩის ძირითადი და დამატებითი დრო უგოლოდ, 0–0 დასრულდა. მატჩისშემდგომი პენალტების სერიაში საქართველოს ნაკრებმა მეტოქე 4–2 დაამარცხა. პირველი პენალტი ქართველ ფეხბურთელთაგან გიორგი ქოჩორაშვილმა გაიტანა.მადლობა, რომ საქართველო ვართ - როგორ დავწერეთ ისტორია

თავისი პირველი გოლი ეროვნული ნაკრების მაისურით, უეფა-ს ერთა ლიგის გათამაშებაზე, ჩეხეთის ეროვნული ნაკრების წინააღმდეგ თბილისში გამართულ შეხვედრაში, 2024 წლის 7 სექტემბერს გაიტანა. მატჩი, რომელიც საქართველოს ეროვნული ნაკრების ისტორიაში ერთ-ერთ საუკეთესო შეხვედრად შეფასდა, მასპინძელთა გამარჯვებით, ანგარიშით 4–1 დასრულდა.გიორგი ქოჩორაშვილი - ნაკრებში პირველი გოლი გავიტანე

მეორე სანაკრებო გოლი კი მომდევნო, ამჯერად გასვლით შეხვედრაში, კვლავ უეფა-ს ერთა ლიგაზე, 2024 წლის 10 სექტემბერს გაიტანა, როდესაც ალბანეთის ეროვნული ნაკრების კარი შორი მანძილიდან უძლიერესი დარტყმით აიღო. ეს იყო ერთადერთი და საქართველოს ნაკრებისთვის გამარჯვების მომტანი გოლი ამ შეხვედრაში.ანალიზი. Video. ერთა ლიგა 2024/25. B1 ჯგუფისაქართველოს ნაკრების ზღაპარი გრძელდებარომ ეთქვათ, ეროვნულ ნაკრებში გოლებს გაიტანო, ვერ დავიჯერებდი

2025 წლის 20 მარტს უეფა-ს ერთა ლიგის B ლიგის საპლეიოფო დაპირისპირებაში, საქართველოს ეროვნული ნაკრები სომხეთს ესტუმრა და მეტოქე ანგარიშით 3–0 დაამარცხა. გიორგი ქოჩორაშვილმა ჩვეულებისამებრ შესანიშნავად ითამაშა — 32-ე წუთზე ოთარ კიტეიშვილის გადაცემით შეხვედრის პირველი და თავისი, რიგით მესამე სანაკრებო გოლიც შეაგდო, რითიც თავისი ქვეყნის ეროვნულ გუნდს დამაჯერებელ გამარჯვებაში დაეხმარა.ერთა ლიგის პლეი ოფის პირველ მატჩში საქართველოს ნაკრებმა სომხეთი ერევანში დაამარცხა „რა თქმა უნდა, ბედნიერი ვარ, მოვახერხეთ და პირველ თამაშში გამარჯვება მოვიპოვეთ. გუნდის გამარჯვებით და თამაშით ბედნიერი ვარ, ასევე გოლით, რომელიც დედაჩემს ეკუთვნის, იმიტომ, რომ მისი დაბადების დღეა. ყოველთვის ძალიან წყანარად ვარ, როცა გვერდზე კიტეიშვილი, კვეკვესკირი, მექვაბიშვილი, ნონიკაშვილი მიდგას. ყველა ჩემი თანაგუნდელი ძალიან მაღალი დონისაა, კიტეიშვილის კაპიტნობა კაშიას შემდეგ დამსახურებულია“, — ასეთი კომენტარი გააკეთა ქართველმა ნახევარმცველმა აღნიშნულ შეხვედრასთან დაკავშირებით.გიორგი ქოჩორაშვილი — გუნდის გამარჯვებით და თამაშით კმაყოფილი ვარ

 სანაკრებო სტატისტიკა 


ეროვნული ნაკრებიწელიმატჩიგოლისაქართველო2023502024122202572ჯამში244

სანაკრებო მატჩები და გოლები
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  შეჯიბრება
  გოლები
  შენიშვნა
  წყარო
  112.09.2023ოსლო2–1ევრ. შეს. Norway 2–1 Georgia / Qual. Euro 2024. soccerway
  212.10.2023თბილისი8–0ამხანაგური Georgia 8–0 Thailand / Friendlies. soccerway
  315.10.2023თბილისი4–0ევრ. შეს.  Georgia 4–0 Cyprus / Qual. Euro 2024. soccerway
  416.11.2023თბილისი2–2ევრ. შეს. Georgia 2–2 Scotland / Qual. Euro 2024. soccerway
  519.11.2023ვალიადოლიდი3–1ევრ. შეს.  Spain 3–1 Georgia / Qual. Euro 2024. soccerway
  621.03.2024თბილისი2–0ევრ. შეს. Georgia 2–0 Luxembourg / Qual. Euro 2024. soccerway
  726.03.2024თბილისი0–0ევრ. შეს. 4–2Georgia 0–0 Greece / UEFA Euro 2024 Qualifiers. soccerway
  809.06.2024პოდგორიცა1–3ამხანაგური Montenegro 1–3 Georgia / Friendlies. soccerway
  918.06.2024დორტმუნდი3–1ევრო 2024  Türkiye 3–1 Georgia / UEFA Euro 2024. soccerwayTürkiye 3–1 Georgia / BVB Stadion Dortmund. UEFA
  1022.06.2024ჰამბურგი1–1ევრო 2024 Georgia 1–1 Czechia / UEFA Euro 2024. soccerway
  1126.06.2024გელზენკირხენი2–0ევრო 2024  Georgia 2–0 Portugal / UEFA Euro 2024. soccerway
  1230.06.2024კელნი4–1ევრო 2024  Spain 4–1 Georgia / UEFA Euro 2024. soccerway
  1307.09.2024თბილისი4–1ერთა ლიგაGeorgia 4–1 Czechia / UEFA Nations League. soccerway
  1410.09.2024ტირანა0–1ერთა ლიგაAlbania 0–1 Georgia / UEFA Nations League. soccerway
  1511.10.2024პოზნანი1–0ერთა ლიგა Ukraine 1–0 Georgia / UEFA Nations League. soccerway
  1616.11.2024ბათუმი1–1ერთა ლიგა  Georgia 1–1 Ukraine / UEFA Nations League. soccerway
  1719.11.2024ოლომოუცი2–1ერთა ლიგა  Czechia 2–1 Georgia / UEFA Nations League. soccerway
  1820.03.2025ერევანი0–3ერთა ლიგა Armenia 0–3 Georgia / UEFA Nations League. soccerway
  1923.03.2025თბილისი6–1ერთა ლიგა  Georgia 6–1 Armenia / UEFA Nations League. soccerway
  2004.09.2025თბილისი2–3მსოფ. შეს. Georgia 2–3 Turkey / World Cup Qualifiers. uefa.com
  2107.09.2025თბილისი3–0მსოფ. შეს. Georgia 3–0 Bulgaria / World Cup Qualifiers. uefa.com
  2211.10.2025ელჩე2–0მსოფ. შეს.  Spain 2–0 Georgia / World Cup Qualifiers. fifa.com
  2314.10.2025იზმითი4–1მსოფ. შეს.Türkiye 4–1 Georgia / World Cup Qualifiers. fifa.com
  2418.11.2025სოფია2–1მსოფ. შეს.  Bulgaria 2–1 Georgia / World Cup Qualifiers. 11v11

მიღწევები
საკლუბო
  ლევანტე
 ესპანეთის სეგუნდა დივიზიონი: 2024–25

ჯილდოები
 ღირსების ორდენი: 2024ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ

რესურსები ინტერნეტში

 გიორგი ქოჩორაშვილი — ლისაბონის „სპორტინგის“ ოფიციალურ საიტზე
 გიორგი ქოჩორაშვილი — „ლევანტეს“ ოფიციალურ საიტზე
 გიორგი ქოჩორაშვილი — საქართველოს ფეხბურთის ფედერაციის ოფიციალურ საიტზე

  თემატური საიტები
  AFS · BDFutbol · EU-Football.info · FBref.com · FlashScore.com · FootballDatabase.eu · National Football Teams.com · Soccerway · Sportbox.ru · playmarkerstats.com · Transfermarkt · WhoScored.com · WorldFootball.net · UEFA
  მედია
  1tv.ge · Leadersport · Lelo · MyVideo · Sportall.ge

სქოლიო

კატეგორია:დაბადებული 29 ივნისი
კატეგორია:დაბადებული 1999
კატეგორია:თბილისში დაბადებულები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:საბურთალოს ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლევანტეს ფეხბურთელები
კატეგორია:პორტუგალიის პრიმეირა ლიგის ფეხბურთელები
კატეგორია:ლისაბონის სპორტინგის ფეხბურთელები
კატეგორია:საქართველოს ნაკრების ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები